-68-

+-----------------------------------------------------------------------+
| เอกสารแนบ 3                                                           |
|                                                                       |
| รายงานของคณะกรรมการตรวจสอบ                                            |
+-----------------------------------------------------------------------+

รายงานของคณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบ 3 ท่าน ซึ่งเป็นกรรมการอิสระ และ
มีคุณสมบัติครบถ้วนตามที่กำหนดไว้ในกฎบัตร ซึ่งประกอบด้วย นายนที แสงอุดมเลิศ
ประธานคณะกรรมการตรวจสอบ นายผดุง เตชะศรินทร์ กรรมการตรวจสอบ และนายมานะ
เสถบุตร กรรมการตรวจสอบ

คณะกรรมการตรวจสอบได้ปฏิบัติตามหน้าที่และมีความรับผิดชอบตามที่ได้รับมอบหมายจากคณะกรรมการบริษัทฯ
ตามกฏบัตรของคณะกรรมการตรวจสอบที่สอดคล้องกับข้อกำหนดและแนวทางปฏิบัติที่ดีตามที่ทางตลาดหลักทรัพย์แห่งประเทศไทยกำหนดไว้
ในรอบปี 2554 คณะกรรมการตรวจสอบได้มีการประชุมรวม 8 ครั้ง
และได้สรุปรายงานการปฏิบัติงานให้คณะกรรมการบริษัทฯ
ได้รับทราบและพิจารณาเป็นประจำทุกไตรมาส ซึ่งมีสาระสำคัญพอสรุปได้ดังนี้ :-

1.  ได้สอบทานงบการเงินรายไตรมาส งบการเงินประจำปีของบริษัทฯ
    และงบการเงินรวมของบริษัทฯ และบริษัทย่อยร่วมกับผู้สอบบัญชีและฝ่ายจัดการ
    โดยสอบถามในประเด็นสำคัญและให้ข้อแนะนำ รวมทั้งข้อ
    คิดเห็นที่เป็นประโยชน์เพื่อให้มั่นใจว่ากระบวนการจัดทำงบการเงินของบริษัทฯ และบริษัทย่อย
    มีความ ถูกต้องครบถ้วนตามมาตรฐานการบัญชีที่รับรองทั่วไป
    มีการเปิดเผยข้อมูลอย่างเพียงพอและทันเวลา
    อันส่งผลให้รายงานทางการเงินมีความถูกต้องและเชื่อถือได้
    นอกจากนี้คณะกรรมการตรวจสอบยังได้สอบทานความพร้อมของบริษัทฯ
    เพื่อให้มั่นใจได้ว่าจะสามารถปฏิบัติตามมาตรฐานการรายงานทางการเงิน (IFRS :
    International Financial Reporting Standards)

2.  ได้พิจารณาความเป็นอิสระของหน่วยงานตรวจสอบกิจการภายใน
    ขอบเขตการปฏิบัติงานแผนการตรวจสอบภายในและประเมินความเพียงพอของระบบการควบคุมภายในจากการสอบทานรายงานการตรวจสอบภายใน
    การติดตามผลจากประเด็นปัญหาที่เสนอแนะให้แก้ไขปรับปรุงแล้ว
    คณะกรรมการตรวจสอบเห็นว่าบริษัทฯ
    และบริษัทย่อยมีระบบการควบคุมภายในเพียงพอและเหมาะสมไม่พบจุดอ่อนที่มีสาระสำคัญ

3.  ได้สอบทานแผนการบริหารความเสี่ยงของบริษัทฯ เพื่อให้มั่นใจว่าบริษัทฯ
    มีการบริหารจัดการความเสี่ยงที่เหมาะสมกับสภาพธุรกิจ
    และมีมาตรการในการบริหารจัดการและควบคุมความเสี่ยงให้อยู่ในระดับที่ยอมรับได้ นอกจากนี้
    คณะกรรมการตรวจสอบมีการประชุมเป็นการเฉพาะเพื่อติดตามสถานการณ์เกี่ยวกับ
    อุทกภัยที่เกิดขึ้นเมื่อปลายปี 2554 ซึ่งฝ่ายจัดการได้มีการเตรียมการป้องกันไว้เพื่อรองรับปัญหา
    แต่จากปริมาณน้ำที่มีมากและรุนแรงเกินความคาดหมายส่งผลกระทบและสร้างความเสียหายแก่ทรัพย์สิน
    บางส่วน
    ซึ่งฝ่ายจัดการได้ใช้ความพยายามอย่างเต็มความสามารถในการบริหารจัดการเพื่อให้ธุรกิจสามารถดำเนินการต่อไปได้
    ตลอดจนลดความเสียหายของทรัพย์สินให้น้อยที่สุด
    ด้วยการปรับย้ายฐานการผลิตและการบริหารจัดการ จนทำให้บริษัทฯ
    สามารถจัดส่งสินค้าและให้บริการแก่ลูกค้าได้อย่างต่อเนื่อง
    ส่วนความเสียหายของทรัพย์สินได้ขอเชยค่าสินไหมทดแทนจากบริษัทประกันภัยไปแล้ว

-69-

4.  ได้สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดและกฎหมายที่
    เกี่ยวข้อง ตลอดจนการดูแลแนวทางปฏิบัติตามหลักการกำกับดูแลกิจการที่ดี
    ซึ่งประกอบด้วยการกำกับ ดูแลกิจการ จริยธรรมทางธุรกิจ และจรรยาบรรณของพนักงาน
    ซึ่งบริษัทฯ ได้ดำเนินการโดยถูกต้องอย่างสม่ำเสมอ

5.  ได้สอบทานการทำธุรกรรมของบริษัทฯ และบริษัทย่อยกับบุคคลที่เกี่ยวโยงกัน
    รวมถึงรายการที่อาจมีความขัดแย้งทางผลประโยชน์ที่เกิดขึ้นในรอบปี 2554
    เพื่อให้มั่นใจได้ว่ารายการดังกล่าวที่ดำเนินการตามปกติธุรกิจ สมเหตุสมผล
    ไม่มีการถ่ายเทผลประโยชน์ใดๆ และมีการเปิดเผยข้อมูลที่เพียงพอ
    ตลอดจนดูแลให้มีการปฏิบัติกฎหมายและกฏระเบียบตามที่คณะกรรมการกำกับตลาดทุนกำหนดไว้

6.  ได้พิจารณาคุณสมบัติของผู้สอบบัญชี คุณภาพมาตรฐานในการทำงาน
    ความเชี่ยวชาญและความเป็นอิสระในการปฏิบัติงาน
    รวมทั้งพิจารณาเปรียบเทียบค่าบริการตรวจสอบและสอบทานงบการเงินกับปริมาณงานแล้ว
    จึงได้เสนอขอความเห็นชอบจากคณะกรรมการบริษัทฯ
    เพื่อเสนอขออนุมัติต่อที่ประชุมสามัญผู้ถือหุ้นให้แต่งตั้ง นายสมสิทธิ์ เตชะมนตรีกุล และ/หรือ
    นางจรรยาภรณ์ เตชะมนตรีกุล และ/หรือ นางสาวปราณีย์ ผลงาม จากสำนักงาน บริษัท
    สหการบัญชี พี เค เอฟ จำกัด เป็นผู้สอบบัญชีประจำปี 2555 อีกวาระหนึ่ง
    โดยกำหนดค่าบริการตรวจสอบและสอบทานทั้งสิ้น 600,000 บาท
    เท่ากับปีที่ผ่านมาซึ่งเป็นค่าตอบแทนที่เหมาะสม

คณะกรรมการตรวจสอบมีความอิสระในการปฏิบัติงานตามภาระกิจที่ได้รับมอบหมาย
และได้รับความร่วมมือด้วยดีจากฝ่ายจัดการ
ตลอดจนได้พบและหารือกับผู้สอบบัญชีเป็นการเฉพาะโดยไม่มีฝ่ายจัดการ เข้าร่วมหนึ่งครั้ง
เพื่อขอหารือและรับทราบข้อสังเกตเกี่ยวกับการควบคุมภายในด้านบัญชีและการเงิน

คณะกรรมการตรวจสอบเห็นว่าในรอบปี 2554 บริษัทฯ ได้ดำเนินงานตามแผนที่วางไว้
โดยคำนึงถึงความโปร่งใส เชื่อถือได้ มีระบบการควบคุมภายในที่เหมาะสม
และได้ปฏิบัติตามประกาศ ข้อกำหนดและกฎหมายที่เกี่ยวข้อง

  วันที่ 3 มีนาคม 2555

  ในนามคณะกรรมการตรวจสอบ

(นายนที แสงอุดมเลิศ)

  ประธานคณะกรรมการตรวจสอบ